CELEX: C2007/269/91
Language: mt
Date: 2007-11-10 00:00:00
Title: Kawża T-321/07: Rikors ippreżentat fit- 28 ta' Awwissu 2007 — Lufthansa AirPlus Servicekarten vs L-UASI — Applus Servicios Tecnológicos (A+)

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/50
            
         Rikors ippreżentat fit-28 ta' Awwissu 2007 — Lufthansa AirPlus Servicekarten vs L-UASI — Applus Servicios Tecnológicos (A+)
   (Kawża T-321/07)
   (2007/C 269/91)
   Lingwa tar-rikors: l-Ingliż
   Partijiet
   
      Rikorrenti: Lufthansa AirPlus Servicekarten GbmH (Neu Isenburg, il-Ġermanja) (rappreżentanti: G. Würtenberger, T. Wittmann, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord ta' l-Appell: Applus Servicios Technologicos, S.L. (li qabel kienet Agbar Automotive, S.L.) (Barċellona, Spanja)
   Talbiet
   
               —
            
            
               tannulla d-deċiżjoni tat-Tieni Bord ta' l-Appell tas-7 ta' Ġunju 2007 fil-każ R 310/2006-2, rigward l-oppożizzjoni bbażata fuq ir-reġistrazzjoni tat-trade mark Komunitarja Nru 2 335 693 “Airplus International” kontra l-applikazzjoni għal trade mark Komunitarja Nru 2 933 356 “A+”;
            
         
               —
            
            
               tiċħad l-oppożizzjoni kontra l-applikazzjoni għal trade mark Komunitarja Nru 2 933 356 “A+” u tiċħad l-applikazzjoni għar-reġistrazzjoni ta' trade mark Komunitarja Nru 2 933 356 “A+”;
            
         
               —
            
            
               tordna lill-konvenut ibati l-ispejjeż.
            
         Motivi u argumenti prinċipali
   
      Applikant għat-trade mark Komunitarja: Applus Servicios Tecnologicos, S.L. (li qabel kienet Agbar Automotive, S.L.)
   
      Trade mark Komunitarja kkonċernata: It-trade mark figurattiva “A+” għal prodotti u servizzi fil-klassijiet 9, 35, 36, 37, 40, 41 u 42 — applikazzjoni Nru 2 933 356
   
      Proprjetarju tat-trade mark jew tas-sinjal invokat fil-proċedimenti ta' l-oppożizzjoni: Lufthansa AirPlus Servicekarten GbmH
   
      Trade mark jew sinjal invokat: It-trade mark Komunitarja “Airplus International” għal prodotti u servizzi fil-klassijiet 9, 35, 36 u 42
   
      Deċiżjoni tad-Diviżjoni ta' l-Oppożizzjoni: Ċaħda ta' l-oppożizzjoni
   
      Deċiżjoni tal-Bord ta' l-Appell: Ċaħda ta' l-appell
   
      Motivi: Ksur ta' l-Artikoli 8(1) u 8(5) kif ukoll ta' l-Artikoli 73, 74 u 79 tar-Regolament tal-Kunsill (KE) Nru 40/94.
   Ir-rikorrenti ssostni li l-Bord ta' l-Appell m'evalwax il-kriterji ta' l-identiċità tal-prodotti u tas-servizzi kif ukoll tax-xebh bejn it-trade marks u injora r-reputazzjoni li kienet tgawdi t-trade mark preċedenti. Minbarra dan, hija tqis li l-Bord ta' l-Appell kiser l-obbligu li jimmotiva d-deċiżjoni tiegħu. Minbarra dan, skond ir-rikorrenti, il-Bord ta' l-Appell ma llimitax ruħu sabiex jeżamina l-fatti, il-provi u l-argumenti mhux ikkontestati ppreżentati mill-partijiet. Ir-rikorrenti tiddikjara wkoll li l-Uffiċċju ppreġudika serjament id-drittijiet tad-difiża billi ma informahiex bis-sostituzzjoni ta' kumpannija oħra għall-proprjetarju tat-trade mark Komunitarja. Fl-aħħar nett, ir-rikorrenti tallega li l-Bord ta' l-Appell eċċeda l-poteri tiegħu billi ħa in kunsiderazzjoni, mingħajr ġustifikazzjoni, l-osservazzjonijiet imressqa mill-proprjetarju tat-trade mark wara li skada t-terminu stabbilit mill-Uffiċċju.